Petras Kitnovskis

Petras Kitnovskis (, 1630 m. rugsėjo 29 d. Kitnovas, Kujavijos Pamario vaivadija – 1691 m. gegužės 14 d. Vilnius) – SJ, Lietuvos kunigas, teologas, filosofijos ir teologijos daktaras.

Biografija 
Nuo 1648 m. jėzuitas. Nuo 1658 m. studijavo teologiją Graco universitete, jį baigęs 1662 m. įšventintas kunigu. 1663-1665 m. dėstė poeziją ir retoriką Burghauzene (dab. Bavarija). 1665-1670 m. Braunsbergo (dab. Branevas) mokyklų prefektas, 1666-1668 m. Braunsbergo jėzuitų kolegijoje dėstė filosofiją ir 1668-1670 m. moralinę teologiją. Nuo 1671 m. Vilniaus universiteto filosofijos, 1674-1680 m. teologijos profesorius, 1682-1683 m. vicerektorius, 1684-1688 m. rektorius. 1671–1674 m. Vilniaus universiteto spaustuvės, 1680–1684 m. – Vilniaus mokyklų prefektas. Nuo 1688 m. Vilniaus jėzuitų profesų namų prepozitas. 1679 m. ar 1683 m. lydėjo derybų reikalais į Maskvą vykstantį Abiejų Tautų respublikos diplomatą K. P. Bžostovskį. 1687 m. jėzuitų XIII Generalinės kongregacijos Romoje delegatas. Paliko teologinių tezių, retorikos ir filosofijos paskaitų rankraščių.

Šaltiniai 

Lietuvos kunigai
Lietuvos teologai
Vilniaus universiteto rektoriai
Lietuvos filosofai
Lietuvos jėzuitai
Lietuvos retorikos mokytojai